open-index/open-wikipedia-markdown huggingface dataset:
Siorioja

**Siorioja** () – sala Norvegijos šiaurėje, Finmarko apskrityje, 4 pagal dydį Norvegijos sala (neskaitant Svalbardo ir užjūrio valdų). Plotas – 811,4 km². Paviršius kalnuotas, aukštis iki 659 m (Komagakslos k.). Krantai uolingi, išraižyti įlankų ir fjordų.

2012 m. Siorojoje gyveno 1092 žmonės. Pagrindinės gyvenvietės: Hasvikas, Serveras, Breivikbotnas. Verčiamasi daugiausia žvejyba.
Femundas

**Femundas** () – antras pagal dydį Norvegijos ežeras (po Mjosos). Telkšo Pietų Triondelago ir Hedmarko apskrityse, netoli Švedijos sienos. Nusidriekęs iš šiaurės į pietus 60 km, plotis siekia iki 9 km. Pietinėje ežero dalyje yra sala. Kranto linija vingiuota, pakrantės miškingos, retai apgyvendintos. Iš Femundo išteka Klaro upė (Norvegijoje vadinama Triusilelva).

Ežeras patenka į Femundsmarkos nacionalinį parką.
Lipniakas (reikšmės)

**Lipniaku** () vadinamos šios Lenkijos gyvenvietės:

* Lipniakas (Šipliškės valsčius);
* Lipniakas (Suvalkų valsčius).
2012 m. Ispanijos Grand Prix

**2012 m. Ispanijos Grand Prix** buvo 5-osios 2012 m. Formulės 1 sezono lenktynės. Jos vyko Ispanijoje Katalonijos trasoje.

## Kvalifikacija

;Pastabos
# L. Hamilton pasiekė geriausią ratą kvalifikacijoje, tačiau jo ratas buvo anuliuotas, nes britas nesugebėjo pasiekti techninio aptarnavimo zonos nelikus kurui automobilyje. Jis startavo iš paskutinės vietos.
# M. Schumacher ir S. Vettel nevažiavo greito rato 3 kvalifikacijos dalyje, todėl buvo kvalifikuoti paskutiniai tarp 3 kvalifikacijos dalyvių, išskyrus K. Kobayashi, kuris dėl techninio gedimo visai nepasirodė trasoje.
# N. Karthikeyan nesugebėjo parodyti geresnio laiko už 107 %, tačiau lenktynių teisėjai leido indui startuoti lenktynėse.

## Lenktynės

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Rospuda (reikšmės)

**Rospuda** vadinama:

* Rospuda (kaimas);
* Rospuda (upė);
* Augustavo Rospudas (ežeras);
* Rospudas (ežeras);
* Rospudos slėnis.
2012 m. Monako Grand Prix

**2012 m. Monako Grand Prix** buvo 6-osios 2012 m. Formulės 1 sezono lenktynės. Jos vyko Monako trasoje gegužės 24-27 dienomis.

## Kvalifikacija

;Pastabos
# Michael Schumacher, pelnęs pole poziciją, gavo 5 starto pozicijų baudą už avariją su Bruno Senna Ispanijos GP.
# Pastor Maldonado buvo nubaustas 10 starto pozicijų bauda už avarijos sukėlimą treniruočių metu su Sergio Perez.
# Sebastian Vettel kvalifikacijoje neparodė greitojo rato, norint saugoti padangas.
# S. Perez dėl sugadinto automobilio nepasirodė kvalifikacijoje. Dėl greitų treniruočių laikų teisėjai jam leido startuoti lenktynėse.

## Lenktynės

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
2012 m. Kanados Grand Prix

**2012 m. Kanados Grand Prix** – 8-osios 2012 m. Formulės 1 sezono lenktynės, kurios vyko birželio 8-10 dienomis Montrealio trasoje. Tai buvo 49-tas Kanados GP per visą Formulės 1 istoriją.

## Studentų protestai
Viso savaitgalio metu Monrealio miesto studentai buvo išėję į gatves ir skelbė protestus prieš padidintus mokesčius už mokslus. Per savaitgalį vietos policija suėmė 12 žmonių, įtariant juos bandant sutrikdyti Formulės 1 lenktynes. Šeštadienį įvyko susirėmimai tarp protestuotojų ir policijos, kuri panaudojo ašarines dujas. Viso savaitgalio metu Formulės 1 lenktynių ir fanų zonos buvo saugomos didelių policijos pajėgų.

## Kvalifikacija

:Pastabos:
* P. Maldonado po kvalifikacijos buvo nubaustas 5 starto pozicijų bauda už pavarų dėžės keitimą.

## Lenktynės

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Geležinis dangus

**Geležinis dangus** () – 2012 m. Suomijos-Vokietijos-Australijos mokslinės fantastikos komedija, vaizduojanti nacių, po karo pasislėpusių Mėnulyje, bandymą užkariauti Žemę. Filmą režisavo suomių režisierius Timo Vuorensola.

Muziką filmui sukūrė slovėnų industrinės muzikos grupė „Laibach“.

## Siužetas

2018 m. amerikiečių astronautai išsilaipina tamsiojoje Mėnulio pusėje. Čia jie atranda slaptą vokiečių nacių bazę, kurioje šie apsigyveno pralaimėję antrąjį pasaulinį karą. Vienas iš astronautų, Džeimsas Vašingtonas (juodaodis) paimamas į nelaisvę, ten su juo atliekami bandymai (paverčiamas baltuoju). Daktaras Richteris atranda, kad Vašingtono išmanusis telefonas galingesnis už visus jų kompiuterius ir yra pajėgus valdyti nacių karo mašiną – *Götterdämmerung*. Tačiau telefono baterija nusenka, todėl naujuoju fiureriu siekiantis tapti Klausas Adleris kartu su Vašingtonu keliauja į Žemę gauti naujų telefonų. Kartu su jais paslapčia keliauja ir Adlerio mylimoji, teralogė Renata.

Tuo tarpu JAV prezidentė (vaizduojama labai panaši į Sarą Palin) visais būdais siekia būti perrinkta antrai kadencijai, tačiau jos rinkimų kampanijos vadovė Vivian nebeturi jokių idėjų. Tačiau sutikusi nacius paverčia juos rinkiminės kampanijos dalimi, o Adleris taip siekia savo plano tapti nauju fiureriu. Tą nujausdamas, esamas fiureris Kortcflaišas pasiunčia kosminį laivyną į Žemę, bet yra nužudomas Adlerio. Nacių skraidančios lėkštės atakuoja Žemę, bet jas sunaikina Vivian valdomas JAV kosminis laivas *USS George W. Bush*. Adleris grįžta į Mėnulį ir pakelia *Götterdämmerung*. Tuo tarpu nacionalsocializmu nusivylusi Renata su Vašingtonu bando jiems sutrukdyti. Jie nužudo Adlerį ir atjungia mašinos kompiuterį, todėl šis rėžiasi į Mėnulį.

JTO saugumo taryba džiaugiasi sėkme, tačiau JAV pareiškus pretenzijas į ten rastus helio-3 telkinius, kyla trečiasis pasaulinis karas.

## Aktoriai

* Julia Dietze – Renate Richter
* Götz Otto – Klaus Adler
* Christopher Kirby – James Washington
* Tilo Prückner – Doktor Richter
* Udo Kier – Wolfgang Kortzfleisch
* Peta Sergeant – Vivian Wagner
* Stephanie Paul – JAV prezidentė
Langfosenas

**Langfosenas** () – krioklys Norvegijoje, Hordalande, Etnės savivaldybėje. Aukštis – 612 m. Sudarytas iš vientisos kataraktos. Pro pat krioklį eina kelias E134, todėl jis yra lengvai pasiekiamas. Langfosenas dažnai įtraukiamas į gražiausių pasaulio krioklių sąrašus.


Image:Langfossen1.jpg
Image:Langfossen.JPG
Image:LangfossenX503.jpg
Image:Langfossen and Åkrafjorden.JPG


## Šaltiniai
Vegaejenas

**Vegaejenas** () – salų grupė Norvegijos jūroje, šalia Norvegijos krantų. Priklauso Nordlando apskričiai, Vegos savivaldybei. Salyną sudaro ~6500 salų ir uolų, bendras jų plotas 69,3 km². Didžiąją dalį salyno ploto užima vienintelė gyvenama sala – Vega. Paviršius daugiausia kalnuotas.

Vega gyvenama nuo akmens amžiaus laikų. Nuo IX a. čia buvo svarbus paukščių pūkų rinkimo centras. Be to, tradiciškai verčiamasi žvejyba. Pagrindinė gyvenvietė – Vega. Yra bažnyčia, keletas švyturių. Vegaejenas pasiekiamas keltu, plaukiančiu iš Breneisundo.

Vegaejenas 2004 m. įtrauktas į UNESCO pasaulio paveldo sąrašą dėl savo senovinių, 1500 metų tęsiamų pūkų rinkimo tradicijų.


Image:Sølaøyen.jpg|Siolos salelė
Image:Vegaoyen.jpg|Namai Vegos saloje 
Image:Vegavista.jpg|Vaizdas į Vegos salą
File:Nes.jpg|Neso kaimas
Skolopendrelės

**Skolopendrelės** (sin. **Simfilai**) (*Symphyla*) – šimtakojų (*Myriapoda*) klasė.

Tai smulkūs (1 – 8 mm ilgio), balti šimtakojai. Neturi akių. Kaip jutimo organai tarnauja ilgos antenos. Kūno gale yra cerkai su šilko liaukomis. Priekinės liemens dalies poriniai segmentai (4, 6, 8, pas dalį genčių 10 ir 12) turi dvigubus tergitus. Iš kiaušinio išsirita lerva su galva ir 9 segmentų liemeniu - 3 krūtinės, 4 bazaliniais ir 2 terminaliniais pilvelio segmentais. Gyvena iki 4 metų, visą gyvenimą neriasi.

Gyvena dirvožemyje, po akmenimis, rąstais ar kitose drėgnose vietose. Minta augaliniu maistu: detritu, šaknim, įvairiom augalinės kilmės atliekom. *[[Symphylella]]* genties rūšys plėšrios. Kai kurios rūšys yra žemės ūkio kenkėjai. 

Klasei priklauso tik vienas būrys ir dvi šeimos: *[[Scolopendrellidae]]* ir *[[Scutigerellidae]]* kuriom priskiriama apie 160 rūšių. Europoje paplitusi *[[Scutigerella immaculata]]*.
Trišakaūsiai

**Trišakaūsiai** (*Pauropoda*) – šimtakojų (*Myriapoda*) klasė.

Tai patys mažiausi šimtakojai. Gyvena dirvožemyje, po lapais, miško paklotėje. Neturi nei akių, nei širdies. Dauguma rūšių neturi net trachėjų. Antenos trišakės (nuo ko kilo šios klasės pavadinimas), iš 4 segmentų pamato, kuris baigiasi 2 atšakomis, kurių vienos gale yra 2 šereliai.

Klasei priklauso du būriai:
* **Būrys** Heksameroceratai (*Hexamerocerata*) – priklauso viena šeima *[[Millotauropodidae]]* su 5 Afrikoje gyvenančiomis rūšimis. 
* **Būrys** Tetrameroceratai (*Tetramerocerata*) – priklauso nuo 8 iki 11 šeimų (sistematika dar nėra galutinai nusistovėjusi) ir virš 600 rūšių.

## Šaltiniai
Revel Presents: Beyoncé Live

***Revel Presents: Beyoncé Live*** – amerikiečių atlikėjos Beyoncé Knowles keturių pasirodymų koncertas *Revel* Atlantik Sityje, JAV, 2012 m. gegužės 25-28 d. Šie koncertai buvo pirmieji po atlikėjos gimdymo. Sugrįžimo pasirodymą muzikos kritikai įvertino itin teigiamai ir palankiai. Koncertų vaizdo medžiaga buvo panaudota kuriant dokumentinį filmą "Beyonce: Life Is But A Dream" apie atlikėjos karjerą, kuris buvo parodytas 2013 m. vasario 16 d. JAV.

## Pasirodymas

# "Intro"/"End of Time"
# "Love On Top"
# "Get Me Bodied"
# "Baby Boy"
# "Crazy in Love"
# "Diva"
# "Naughty Girl" (su "Love to Love You Baby" daina)
# "Party"
# "Dance for You"
# "Freakum Dress"
# "I Care"
# "Schoolin' Life"
# "1+1"
# "I Miss You"
# "Resentment"
# "If I Were a Boy" (su "Iris" (Goo Goo Dolls daina)")
# "Ex-Factor"
# "Flaws and All"
# "Irreplaceable"
# "Countdown"
# "Jumpin', Jumpin'"
# "Run the World (Girls)"
# "Why Don't You Love Me"
# "I Was Here" intro
# "I Will Always Love You/Halo"
# "Single Ladies (Put a Ring on It)"
Tinšio

**Tinšio** () – ežeras pietinėje Norvegijos dalyje, Telemarke, Tino ir Notodeno savivaldybėse. Tai vienas didžiausių ir giliausių šalies ežerų. Nusidriekęs iš šiaurės vakarų į pietryčius. Į ežerą suteka keletas upių, iš kurių didžiausia yra Mona, atitekanti iš Miosvatno ežero. Iš Tinšio išteka Tinelva. Ežero vandens lygis reguliuojamas hidroelektrinės užtvankos.

Tinšio pakrantėse yra akmens amžiaus radimviečių. 1942–1944 m. šalia ežero vyko mūšis dėl sunkiojo vandens.
Grafinis romanas

**Grafinis romanas** (dar vadinamas **pieštiniu pasakojimu** arba **grafine novele**) – tokia komiksų knyga, kurioje istorija yra pateikiama naudojant nuoseklaus meno formas, pvz., paveikslai, piešiniai.
Grafiniai romanai yra išskiriami iš komiksų knygų, nes jie yra spausdinami kitaip, parduodami ne specializuotuose komiksų parduotuvėse, o knygynuose. Tokias knygas taip pat pripažįsta ir bibliotekos, kuriose komiksai dažnai yra ignoruojami.

## Istorija

Nors grafinio romano apibrėžimas dar yra diskutuojamas, jo kilmė yra atvira interpretacijoms. Uolų piešiniai gali pasakoti istorijas, taip pat viduramžių dailininkai.

Pirmasis vakarų dailininkas, kuris į ilgus tekstus įtraukė specifinius paveikslėlius buvo William Blake (1757–1826). Viena jo istorijų buvo „*Marriage of Heaven and Hell*“.
Fantofto bažnyčia

**Fantofto bažnyčia** () − bažnyčia Norvegijoje, Hordalando apygardoje, Bergeno komunoje.

Fantofto bažnyčia pastatyta XII amžiuje, apie 1170 metus. Iš pradžių bažnyčia stovėjo *Fortūnos* miestelyje, Sognės ir Fjurdanės apskrityje. Viduramžiais bažnyčios nava buvo pailginta trimis metrais, o XVII a. jos viršūnėje įrengta varpinė.

1883 m. bažnyčią išrinko ir vėl surinko *Fantofte*, kur ją nupirko Fredrikas Georgas Gadė (1830−1905). Prieš surenkant bažnyčią, jai bandyta suteikti pirminę jos išorę. Todėl, kaip pavyzdžiu buvo pasirinkta Borgundo bažnyčia.

1992 m. birželio 6 d. bažnyčia padegta iš antikrikščioniškų paskatų. Ji visiškai sudegė. Padegimu apkaltintas atlikėjas Vargas Vikernesas, tačiau pakankamai įrodymų tam nerasta. 1994 m. pagal išlikusias bažnyčios nuotraukas Fantofto bažnyčia buvo atstatyta.

## Nuorodos

* Fantofto bažnyčios nuotraukos 
* Apie Fantofto bažnyčią (norvegų k.)
Sausinė (reikšmės)

Žodis **Sausinė** turi šias reikšmes:

* Sausinė – kaimas prie automagistralės  (Kauno raj.)
* Sausinė – Nevėžio kairysis intakas (Kauno raj.) 
* Sausinė – Lėvens dešinysis intakas (Panevėžio raj.)

**Susiję**:

* Sausinės miškas
Sausinė (Nevėžis)

**Sausinė** – nedidelė upė Kauno rajone. Priklauso Nevėžio baseinui. Neturintis valstybinės reikšmės vandens telkinys. Užtvenkus Sausinės upę, suformuoti Sausinės ir Muniškių tvenkiniai. Daugelyje vietų upės vaga sureguliuota.

Prasideda Žemaitkiemio apylinkėse, teka Sausinės mišku, kerta magistralę . Nevėžio kraštovaizdžio draustinyje įteka kairiajame Nevėžio krante, 13,3 km atstumu nuo pastarojo žiočių.

Prie upelio įsikūrusi to paties pavadinimo gyvenvietė Sausinė, Naujieji Muniškiai.

## Etimologija

Upėvardis kildinamas nuo žodžio *sausas* („išdžiuvęs, be vandens“).

## Nuorodos
* Sąrašas:Nevėžio intakai
* Sausinė Gamtos katalogo portale
Vertikalusis brūkšnys

**Vertikalusis (statusis) brūkšnys (|)** – tipografinis (spaudos) ženklas, matematikų naudojamas moduliui pažymėti, *|- a| = |a|*. Viena seniausių jo reikšmių buvo naudojimas biblijos tekstų vertimuose: jei vertėjui atrodė, jog svarbus sakinys gali būti suprantamas bei verčiamas dvejopai, jis pateikdavo abu variantus, atskirdamas juos šiuo ženklu. Taigi `|` reiškė „arba“. Panašia reikšme vertikalusis brūkšnys ir dabar naudojamas kai kuriose programavimo kalbose. Unix komandose šiuo brūkšniu atskiriami kaskadiniai (pakopiniai), vienas kito rezultatus tiesiogiai naudojantys procesai (vyksmai). Vertikalus brūkšnys taip pat kai kada naudojamas lentelės stulpeliams atskirti. Įvairiose fizikos, matematikos bei informatikos srityse šis ženklas turi daug kitų savitų reikšmių.

Kai kurios ankstesnės klaviatūros, spausdintuvai vietoje ištisinio vertikalaus brūkšnio vaizduodavo pertrauktą (`¦`). Iš pradžių tai buvo tą patį 7C ASCII kodą turinti ženklo atmaina (alografas). Tačiau maždaug 1990 m. () `¦` bei `|` tapo skirtingais, atskirus kodus turinčiais ženklais, nors dar ilgai jie buvo vaizduojami taip pat ar labai panašiai (Windows aplinkoje ženklai galutinai atsiskyrė tik nuo Windows 7).. Išskirtinai `¦` naudojamas labai retai..

## Kodai

Vertikalusis brūkšnys yra vienas paskutiniųjų ASCII kodo, kuris baigiasi ties 007F, ženklų.

## Pastabos ir šaltiniai
Pasvirasis kairinis brūkšnys

**Pasvirasis kairinis brūkšnys (\)** – tipografinis ženklas, veidrodinis pasvirojo brūkšnio atspindys. Skirtingai nuo įprasto pasvirojo brūkšnio, šio ženklo istorija neilga: jis buvo pasiūlytas ir įtrauktas į ASCII kodą 1961 m., daugiausia tam, jog dabar mažai naudojamoje Algol programavimo kalboje loginė sandauga bei loginė sudėtis būtų „gražiai“ užrašomos, kai `/\` bei `\/`. Nuo tada simbolis turi daug įvairių reikšmių informatikoje, tačiau palyginus retas kitose srityse.

Windows aplinkoje įprasta šiuo brūkšnių atskirti tako į resursą (paprastai failą) komponentus (Unix aplinkoje ir Internete tam naudojamas dešininis brūkšnys). Kairinis brūkšnys taip pat daug kur reiškia, jog po jo sekantis simbolis suprantamas kitaip nei įprasta (pavyzdžiui, `\n` – nauja eilutė) arba, priešingai, neturi jam paprastai būdingos specialios reikšmės (pavyzdžiui, kabutės nereiškia eilutės pabaigos).

Kai kurių šalių (pavyzdžiui, Japonijos) kompiuteriuose šis kodas reiškia valiutos simbolį ir vaizduojamas kitaip.

## Kodai

## Šaltiniai
Pasvirasis brūkšnys

**Pasvirasis brūkšnys (/)** – tipografinis ženklas, šiuo metu dažniausiai vartojamas skaičių (2/3) arba matavimo vienetų (km/val) dalybai pažymėti. Simbolis kartais naudojamas vienoje eilutėje užrašyti kelias eilėraščio eilutes (*Urvai ir bedugnės / granito uolynus išvarstė*). Jis atsirado senovės Romos laikais ir iš pradžių buvo naudojamas kaip kablelis. Du greta rašomi pasvirieji brūkšniai (//) vėliau išsivystė į lygybės ženklą (=).

Informatikoje šis simbolis taip pat neretai naudojamas atskirti tako į resursą (failą, tinklalapio puslapį) komponentams (pvz., *tinklalapis.lt*'/**w**/*'index.html*) („Windows“ aplinkoje vėliau tam pradėtas naudoti pasvirasis kairinis brūkšnys). Įvairiose kultūros, programavimo kalbose sutinkama daug specifinių reikšmių.

## Kodai

Šis brūkšnys taip pat yra kai kurių sudėtinių simbolių (tokių kaip ½ , Unicode U+00BD) dalis.

## Šaltiniai
Rerusas

**Rerusas** () – miestas Norvegijoje, Pietų Triondelago apskrityje, Glomos aukštupio slėnyje, į pietryčius nuo Trondheimo. Savivaldybės centras. Geležinkelio stotis prie Hamaro–Stereno linijos, keliai į Trondheimą, Sundsvalį, Alvdalį. Verčiamasi daugiausia turizmu, amatais.

Rerusas 1980 m. įtrauktas į UNESCO pasaulio paveldo sąrašą. Yra išlikęs medinis kalnakasių miestelis – bažnyčia, koplyčia, ~80 medinių namų, kasykla ir kt.

## Istorija
Sidabro ir vario kasyklos Reruse atsidarė nuo XVII a. Miestas 1678 ir 1679 m. sudegintas švedų antpuolių metu. XVIII–XIX a. šis miestas buvo svarbus vario ir cinko tiekėjas. Kasyklos uždarytos 1977 m.

## Galerija

Rorosmartna 20070220.JPG|Miesto panorama
RørosKirke.jpg|Bažnyčia
Roros01.jpg|Medinė architektūra
Finneveta Røros.jpg|Gatvelė


## Nuorodos

*Municipal fact sheet from Statistics Norway 
*History of Røros at Bergstaden.Org 
*World heritage site Røros
*Røros info  
*UNESCO Røros entry
*Visitnorway.com Røros 
*Map hiking and DNT cabins
*VR images of Røros
*Haugan, Røros, Norway
Masalskiai

**Masalskiai** (, ) – rusėnų kilmės Lietuvos Didžiosios Kunigaikštystės ir Rusijos imperijos didikų giminė, kunigaikščiai.

## Istorija

Giminė kilo iš Černigovo kunigaikštystės kunigaikščių. Jos pradininkas – XIV a. antroje pusėje gyvenęs didžiojo Lietuvos kunigaikščio Algirdo dukters Teodoros (Fiodoros) ir Karačevo kunigaikščio Sviatoslavo Titovičiaus (vedė 1377 m.), sūnus, Riurikaičių dinastijos kunigaikštis Jurijus Sviatoslavičius. Iš tėvo Sviatoslavo Titovičiaus jis paveldėjo Mosalsko miestą su aplinkinėmis žemėmis ir jų pagrindu suformavo savarankišką dalinę kunigaikštystę ir tapo pirmuoju Mosalsko daliniu kunigaikščiu. Vėliau kunigaikštystę valdė sūnūs Vladimiras, Vasilijus ir Semionas, davę pradžią trims Masalskių giminės šakoms. 1492 m. kunigaikštystę užgrobus Maskvos didžiajam kunigaikščiui Ivanui III, Masalskiai tapo Lietuvos Didžiosios Kunigaikštystės pavaldiniais. Vėliau dalis Masalskių palikuonių grįžo į Rusiją, kurioje įkūrė Kolcovų-Mosalskių ir Klubkovų-Mosalskių atšakas.

Masalskių pavardė kildinama iš Mosalsko miesto pavadinimo. 

Žymesnės reikšmės politiniame LDK gyvenime Masalskiai turėjo tik XVIII a.

## Žymesni giminės atstovai
* Aleksandras Masalskis (?–1645) – Minsko vaivada
* Jonas Antanas Masalskis (apie 1680–1706 m.), Mykolo sūnus, Gardino maršalka ir seniūnas:
** Mykolas Juozapas Masalskis (1697–1768 m.), Jono sūnus, Vilniaus kaštelionas, Lietuvos didysis etmonas:
*** Kazimieras Adrijonas Masalskis (1727–1777 m.), Mykolo Juozapo sūnus, Lietuvos didysis stovyklininkas.
*** Juozapas Adrijonas Masalskis (1726–1765 m.), Mykolo Juozapo sūnus, Lietuvos didysis paiždininkis:
**** Ksaveras Pranciškus Masalskis (1745–1788 m.), Juozapo Adrijono sūnus, Abiejų Tautų Respublikos pėstininkų generolas.
**** Elena Apolonija Masalskaitė (1763–1815 m.), Juozapo Adrijono duktė, kunigaikštienė, memuaristė.  
*** Ignotas Jokūbas Masalskis (1727–1794 m.), Mykolo Juozapo sūnus, Vilniaus vyskupas.
*** Jonas Mikalojus Masalskis (1728–1763 m.), Mykolo Juozapo sūnūs, Lietuvos pataurininkis, artilerijos pulkininkas.

## Šaltiniai
Naujoji norvegų kalba

**Naujoji norvegų kalba,** arba **niunoškas** (*nynorsk*) – vienas iš dviejų norvegų kalbos standartų (kartu su *[[bokmål]]*). Šios kalbos bendrinę formą XIX a. sukūrė kalbininkas Ivaras Osenas.

Naujoji norvegų kalba sukurta kaip alternatyva *bokmål* standartui, kuris pasižymi didele daniškų skolinių gausa. Osenas, kurdamas naująją kalbą, rėmėsi tomis norvegų tarmėmis, kurios yra išlaikiusios daugiausia senosios skandinavų kalbos bruožų ir mažiau paveiktos danų ar švedų kalbų. Ir nors *nynorsk* suteiktas valstybinės kalbos statusas, ją vartoja mažuma norvegų. Kiekviena Norvegijos savivaldybė vietiniais referendumais yra pasirinkusi, kokį norvegų kalbos variantą vartoti. 26 % šalies savivaldybių vartoja naująją norvegų kalbą (dauguma jų yra kalnuotose, kaimiškose pietvakarių Norvegijos vietovėse). Miorės ir Rumsdalio apskrities Sunmiorės krašte visos savivaldybės pasirinkusios *nynorsk*.

Naujoji norvegų kalba turi 3 gimines (vyriškąją, moteriškąją ir bevardę), priešingai nei 2 gimines turinti *bokmål*. Taip pat yra keletas kitų gramatinių, rašybos ir tarimo skirtumų.

## Nuorodos
*
Maldyvų demografija

Šiame straipsnyje pateikiami statistiniai duomenys apie **[[Maldyvai|Maldyvų]] demografiją**.

**Gyventojų skaičius:** 394 451 (2012 m. apskaičiavimai)

**Struktūra pagal amžių:**
* *0-14 m.:* 21,5 %
* *15-64 m.:* 74,4 %
* *65 m. ir vyresni:* 4,1 % (2011 m. apsk.)
 
**Gyventojų amžiaus [[mediana]]:**
* *bendras:* 26,2 m.
* *vyrų:* 26,8 m.
* *moterų:* 25,2 m. (2011 m. apsk.)

**Metinis populiacijos prieaugis:** -0,127 % (2012 m. apsk.)

**Gimstamumas:** 15,2 gimimų/1000 gyv. per metus (2012 m. apsk.)

**Mirtingumas:** 3,76 mirčių/1000 gyv. per metus (2012 m. apsk.)

**Migracijos indeksas** (per metus imigravusių į šalį ir emigravusių iš šalies žmonių skirtumas): -12,64 migrantų/1000 gyv. (2012 m. apsk.)

**Miestuose gyvenančių žmonių procentas:** 40 % (2010 m. apsk.)

**Miestuose gyvenančių žmonių procento metinis kitimas:** 4,2 % (2010 m. apsk.)

**Lyčių pasiskirstymas**:
* *Gimimo metu:* 1,05 vyro vienai moteriai
* *Jaunesniems nei 15 metų:* 1,04 vyro vienai moteriai
* *15-64 metų:* 1,48 vyro vienai moteriai
* *65 metų ir vyresniems:* 0,94 vyro vienai moteriai
* *Visai populiacijai:* 1,34 vyro vienai moteriai (2012 m. apsk.)

**Kūdikių mirtingumas per pirmuosius gyvenimo metus:** 26,46 mirusiųjų/1000 gimimų (2012 m. apsk.)

**[[Vidutinė gyvenimo trukmė]]:**
* *bendra:* 74,69 m.
* *vyrų:* 72,44 m.
* *moterų:* 77,05 m. (2012 m. apsk.)

**15 m. ir vyresnių gyventojų [[raštingumas]]:**
* *bendras:* 93,8 %
* *vyrų:* 93 %
* *moterų:* 94,7 % (2006 m. sur.)

## Šaltiniai
* CŽV pasaulio faktų knyga: Maldyvai (angliškai)
Huvadu atolas

**Huvadu atolas** – atolas Indijos vandenyne, Maldyvų salyno pietuose, dažnai įvardijamas didžiausiu atolu Maldyvuose ir vienu didžiausių pasaulyje. Jo plotas – 3152 km², sausuma sudaro 38,5 km². Žiedą sudaro daugybė smulkių salelių, jų taip pat gausu ir lagūnoje.

Administraciškai Huvadu atolas skirstomas į Šiaurės Huvadu (Gaafu Alifą) ir Pietų Huvadu (Gaafu Daalu). Vietiniai gyventojai kalba divehių kalbos tarme, gan ženkliai besiskiriančia nuo vartojamos Malėje.

Senovėje atolas vadintas ***Suvadiva***, o jo sostinė buvo Havaru Tinadu. Šis atolas visad buvo labiau savivaldus nei kitos Maldyvų salos, gavo savo vėliavą. 1959 m. Huvadu, Fuvamulos ir Adu atolai buvo paskelbę Jungtinę Suvadyvų Respubliką.
Kaltadžironė

**Kaltadžironė** () – Italijos miestas Sicilijoje, Katanijos provincijoje. Miestas yra apie 70 km į pietvakarius nuo Katanijos. Kaltadžironę garsina majolika ir terakotos vazos. Dabar produkcija vis labiau orientuota į meną.

## Istorija

Miesto pavadinimas kilo iš arabų *qal'at-al-ghiran* („Vazų kalva“). Vietovė apgyvendinta nuo priešistorinių laikų. Tą rodo du II tūktantmečio pr. m. e. nekropoliai ir kiti radiniai. Prieš romėnų laikus čia gyveno sikelai.

Arabai čia pastatė pilį, kurią 1030 m. užpuolė Ligūrijos kariai, vadovaujami Bizantijos generolo Jurgio Maniako. Nuo tų laikų vietinėje tarmėje liko ligūriškų pėdsakų. Kaltadžironė klestėjo valdant normanams ir Štaufenams kaip keramikos centras.

Miestą beveik visiškai sugriovė 1693 m. žemės drebėjimas. Dauguma viešų ir privačių pastatų buvo atstatyta žemės drebėjimų Baroko stiliumi. Tai viena iš priežasčių, kodėl miestas atsidūrė UNESCO paveldo sąraše.

## Miestai partneriai

*  Rijeka, Kroatija
*  San Franciskas, JAV
2012 m. Baltijos taurė

**2012 m. Baltijos taurė** – Baltijos taurės futbolo turnyras, birželio 1-3 dienomis vykęs Estijoje. Tai pirmasis Baltijos taurės tunyras, kuriame dalyvavo 4 komandos – prie Baltijos valstybių prisijungė Suomija. Kadangi Latvija nesutiko žaisti daugiau nei 2 varžybų, vietoje buvusio grupės formato įvestas pusfinalių bei didžiojo ir mažojo finalų formatas.

Nugalėtojais tapo latviai.

## Pusfinaliai

----

## Dėl 3 vietos

## Finalas

----

## Šaltiniai
Augusta

**Augusta** (, ) – Italijos miestas pietryčių Sicilijoje, Sirakūzų provincijoje. Tai vienas svarbiausių uostų Italijoje, ypač naftos perdirbimo gamyklai (Exxon Mobil), kuri yra miesto teritorijoje.

## Istorija

Miestą įkūrė imperatorius Frydrichas II. Po Angevinų valdymo, Augusta atsidūrė Aragono valdžioje, o 1362 m. tapo Guglielmo Raimondo II Moncada, Augusta grįžo karaliui 1560 m. ir buvo įtvirtinta, kad apsigintų nuo turkų piratų.

1675 m. Augustos uoste kovėsi ispanų ir anglų laivai. Miestas nukentėjo nuo žemės drebėjimo ir cunamio 1693 m. Per Antrąjį pasaulinį karą miestą užėmė 1943 m. liepos 13 d. generolio Montgomerio kariai.

## Išnašos
2008 m. Baltijos taurė

**2008 m. Baltijos taurė** – Baltijos taurės futbolo turnyras, gegužės 30–birželio 1 dienomis vykęs Latvijoje.

Čempionais tapo šeimininkai latviai.

## Rezultatai

## Rungtynės

----

----

----

## Šaltiniai
Senukų logistikos centras

**„Senukų“ logistikos centras**, arba **UAB „Senukų prekybos centras“ centrinis terminalas** – logistikos paslaugų terminalas, plytintis Žemaitkiemyje, Domeikavos sen., Kauno raj., valdomas bendrovės „Senukų prekybos centras“.

Centrinis terminalas atidarytas 2008 metais šalia automagistralės  (106 km), pagrindinių Lietuvos kelių susikirtimo vietoje. Tai – vienas didžiausių logistikos terminalų Baltijos šalyse. Jame įrengta šiuolaikiška sandėliavimo įranga, naudojama moderni technika. Sandėliuose prekės laikomos, apskaitomos ir atrenkamos pagal įdiegtą efektyvią sandėlių valdymo sistemą. Vidutiniškai per vieną darbo dieną į Centrinį „Senukų“ logistikos terminalą atvyksta ir iš jo išvyksta apie 50 autofurgonų.

## Techniniai duomenys

* Terminalo plotas – daugiau nei 73 000 m²
* Sandėlio zonos patalpų plotas – apie 60 000 m²
* Sandėliavimo pajėgumai – apie 72 000 m³, tame tarpe  ~20 000 m³ padėklinių prekių (padėklų išmatavimai: 1200 x 800 mm, aukštis: iki 2000 mm, svoris: iki 1100 kg)
* Prekių priėmimo rampos – 23 
* Prekių išdavimo rampos – 18 

## Logistikos paslaugos

* mechanizuotas prekių iškrovimas/pakrovimas;
* prekių sandėliavimas;
* padėklinių prekių atrinkimas.
* kitos teikiamos paslaugos (pagal poreikį):
** prekių iškrovimas rankomis;
** prekių rūšiavimas;
** detalus kiekio ir kokybės patikrinimas;
** prekių ženklinimas, instrukcijų ir garantinių talonų pridėjimas;
** prekių atrinkimas dėžėmis, vienetais;
** prekių komplektavimas;
** prekių perskirstymas;
** kitos paslaugos – pagal atskirą susitarimą.

## Nuorodos

* Centrinis „Senukų“ terminalas
2003 m. Baltijos taurė

**2003 m. Baltijos taurė** – Baltijos taurės futbolo turnyras, liepos 3–5 dienomis vykęs Estijoje.

Čempionais tapo latviai.

## Rezultatai

## Rungtynės

----

----

----

## Šaltiniai
Kancleris (pavardė)

**Kancleris** − lietuviška vyriškos giminės pavardė.

Šios pavardės moteriškosios giminės formos yra: Kanclerienė (ištekėjusi moteris) ir Kanclerytė (mergautinė pavardė).

Pavardę turi šie garsesni asmenys:
* Juozas Kancleris (1859–1936) – valstietis, knygnešys;
* Vytautas Kancleris (1925–1997) – Lietuvos teatro ir kino aktorius;
* Žilvinas Andrius Kancleris (g. 1947) – Lietuvos fizikas, habilituotas fizinių mokslų daktaras;
Vatas (kalnas)

**Vatas** () – stratovulkanas, esantis Dominikos pietuose. 1224 m aukščio ugnikalnis yra trečia pagal aukštį viršūnė Dominikoje. Didžiausias išsiveržimas įvyko apie 1300 m. 1880 m. įvyko vidutinio dydžio išsiveržimas. Tuomet vulkaniniai pelenai padengė maždaug 4 km pločio pakrantės ruožą. Pats paskutinis išsiveržimas įvyko 1997 m.
2012 m. OFC Tautų taurė

**2012 m. OFC Tautų taurė** – devintasis OFC Tautų taurės čempionatas, 2012 m. birželio 1-10 dienomis vykęs Saliamono Salose. Čempionatas taip pat yra atrankos į 2014 m. pasaulio futbolo čempionatą dalis – finalo ketvertą pasiekusios komandos pateko į atrankos trečiąjį etapą.

2012 m. OFC Tautų taurės laimėtojas patenko į 2013 m. FIFA konfederacijų taurę.

Čempionatas pradžioje buvo numatytas Fidžyje, bet dėl OFC ir Fidžio futbolo federacijos konflikto perkeltas į Saliamono Salas.

Čempionais pirmą kartą istorijoje tapo Taičio futbolininkai. Seniau Okeanijos taurę laimėdavo tik Australija ir Naujoji Zelandija.

## Atranka

Papildomoje atrankoje į čempionatą dalyvavo 4 komandos – Samoa, Amerikos Samoa, Tonga ir Kuko Salos. Samoa vykusiame turnyre atranką laimėjo Samoa komanda.

## Grupės turnyras

### A grupė




----



----




### B grupė




----



----




## Atkrintamosios varžybos

### Pusfinaliai

----

### Dėl 3 vietos

### Finalas

## Įvarčių autoriai
;6 įvarčiai

*  Jacques Haeko

;5 įvarčiai

*  Chris Wood

*  Lorenzo Tehau

;4 įvarčiai

*  Bertrand Kaï
*  Benjamin Totori

*  Alvin Tehau

*  Jonathan Tehau

;3 įvarčiai

*  Robert Tasso

;2 įvarčiai

*  Georges Gope-Fenepej
*  Roy Kayara
*  Shane Smeltz

*  Steevy Chong Hue
*  Teaonui Tehau

*  Nicolas Vallar
*  Jean Nako Naprapol

;1 įvartis

*  Maciu Dunadamu
*  Marius Bako
*  Kalaje Gnipate
*  Judikael Ixoée
*  Iamel Kabeu

*  Dick Kauma
*  Tommy Smith
*  Neil Hans
*  Kema Jack
*  Silao Malo

*  Himson Teleda
*  Roihau Degage
*  Brian Kaltack
*  Derek Malas
*  Freddy Vava
Avola

**Avola** () – Italijos miestas Sicilijoje, Sirakūzų provincijoje.

## Istorija

Anksčiau čia gyveno sikanai, kol neįsiveržė sikelai XIII-XII a. pr. m. e. Avolos įkūrimas tikriausiai susijęs su Hybla Major miestu. Hybla buvo priešgraikinė dievybė, vėliau tapatinta su Afrodite. Graikų kolonizacija prasidėjo VIII a. pr. m. e.

Kai romėnai užėmė Siciliją 227 m. pr. m. e., Sirakūzai išlaikė dalį autonomijos ir valdė šias žemes. Tai truko iki Antrojo pūnų karo (212 m. pr. m. e.). Hybla išnyko ankstyvaisiais viduramžiais, o šios sritys buvo iš naujo apgyvendintos, kai musulmonai valdė Siciliją (IX-XI a.). Tačiau kaimas prie dabartinės Avolos teritorijos atsirado tik normanų ir Štaufenų laikais (XII-XIII a.).

Kaip visa pietryčių Sicilija, Avola buvo sugriauta per žemės drebėjimą 1693 m. Miestas buvo perkeltas į kitą vietą ir pastatytas pagal architekto Angelo Italia geometrinį planą.

Nero d'Avola vynas pradėtas gaminti Avoloje, bet dabar vynuogės šiam vynui auginamos ir kitose salos dalyse.

Per 1968 m. „Karštą vasarą“ Avoloje įvyko skerdynės, kai policija pradėjo šaudyti į darbininkus, kurie prašė kontrakto atnaujinimo. Du žuvo, buvo daug sužeistų. Šie įvykiai vaizduojami filme *Il Grande Sogno*.

## Išnašos
Šiaka

**Šiaka** (, , ) – Italijos miestas Sicilijoje, Agridžento provincijoje.

## Istorija

Miestas buvo įkurtas graikų V a. pr. m. e. kaip Selinuntės pirtys. Čia atvykę jie maudydavosi San Kalogero kalno, kuris yra už miesto, sieringuose šaltiniuose. Nežinoma ar Selinuntės nepriklausomybės laikais čia buvo miestas, bet šiais šaltiniais buvo naudojamasi nuo senų laikų. Romėnų laikais šie šaltiniai neprilygo šiaurėje buvusiom Imeresės pirtim. Nors Plinijus Vyresnysis teigė, kad romėnų kolonija buvo pietuose, tikima, kad jis klydo ir sumaišė Selinuntės pirtis su Imerese.

Dabartinis miestas buvo įkurtas IX a. saracėnų. Nors dėl pavadinimo netyla ginčai, manoma, kad jis kilo nuo arabiško žodžio *xacca* (شاقة), kuris reiškia vandenį. Saracėnai pastatė sienas ir išklojo gatvių grindinį, kurį išplėtė normanai.

Šiaka buvo ištikima Manfredui per Anžu invaziją. 1268 m. miestą apgulė Karolis I Anžu ir kitais metais užėmė. Po Sicilijos mišparų Šiaka tapo nepriklausoma komūna. Per Angevinų ir Aragono karus miestas buvo apgultas daugybę kartų. Peralta šeima užėmė jame valdžią po karo ir iš Sicilijos karaliaus gavo teisę kalti savo monetas. Kitus kelis šimtmečius mieste vyko rietenos tarp Luna ir Perolo šeimų, per kurias gyventojų skaičius sumažėjo dvigubai. 1647 m. nuskurdęs miestas sukilo prieš ispanų valdžią.

## Miestai partneriai
*  Salvadoras, nuo 2001 m.
*  Kyršehiras, nuo 2011 m.
*  Mustafakemalpaša, nuo 2011 m.

## Šaltiniai
Ragūzos provincija

**Ragūzos provincija** () – Italijos provincija Sicilijoje. Provincijos sostinė – Ragūza.

## Ekonomika

Ragūzos provincija smarkiai pasikeitė per pastaruosius 20 metų, ypač dėl turizmo. Bet daugelyje vietų gyvenimas nepasikeitė per pastarus 200 metų. Pramonė yra tik Ragūzos ir Pocalo miestuose. Vakarinė ir pietinė provincijos dalis skirta žemės ūkiui. Ragūzos provincija garsėja kaip vienas didžiausių šiltnamiuose užaugintos produkcijos gamintojų. Ragūzos ir Modikos apylinkėse išvystyta gyvulinkystė daugiausiai viso regiono mastu. Turizmas pakeitė žvejybą kaip pagrindinį pajamų šaltinį pajūrio srityse.

## Didžiausios savivaldybės

## Išnašos
2001 m. Baltijos taurė

**2001 m. Baltijos taurė** – Baltijos taurės futbolo turnyras, vykęs 2001 m. liepos 3–5 dienomis Latvijoje, Rygos mieste. Čempionais tapo šeimininkai latviai.

## Rezultatai

|}

## Rungtynės

----

----

## Šaltiniai
1998 m. Baltijos taurė

**1998 m. Baltijos taurė** – Baltijos taurės futbolo turnyras, vykęs 1998 m. balandį–birželį. Šis turnyras neturėjo šeimininkų – jis vyko Latvijoje (Liepoja ir Valga) ir Estijoje (Viljandis) balandžio–birželio mėnesiais. Čempionais tapo lietuviai.

## Rezultatai

|}

## Rungtynės

----

----

## Šaltiniai
Kodos kunigaikštystė

**Kodos kunigaikštystė** () – chantų (ostiakų) genčių sąjunga Vakarų Sibire, gyvavusi nuo XV a. vidurio iki XVI a. pabaigos. Jos teritorija driekėsi už Uralo kalnų, Obės žemupyje (dab. Chantų Mansija, Oktiabrsko rajonas). Ji yra laikoma svarbiausia tuometine chantų valstybe, nors jos gyventojų skaičius vargu ar viršijo 5000.

Kunigaikštystė pavadinimą gavo nuo pagrindinės gyvenvietės Kodos (Nangakaro). Iš viso jai priklausė apie 12 gyvenviečių Obės slėnyje (šiauriausia – Berezovas), kurių visos turėjo savo kunigaikščius. Šiaurėje kunigaikštystė ribojosi su Obdoro kunigaikštyste, vakaruose – su Liapino kunigaikštyste, o pietuose – su Belogoro kunigaikštyste. Rytuose prasidėjo retai gyvenamos žemės.

## Istorija
Ankstyvuoju laikotarpiu Nangakaro gyvenvietės kunigaikščiai įgijo hegemoniją kitų prekybinių gyvenviečių atžvilgiu. Kunigaikštis buvo pagrindinis mokesčių rinkėjas, teisėjas, bet ir religinis vadas. Nors Kodos kunigaikštystė nebuvo palankiose geografinėse sąlygose, ji užėmė centrinę vietą tarp kitų ugrų kunigaikštysčių, dalyvaudama jų tarpusavio santykiuose.

Turėdami nedidelę kontroliuojamą teritoriją, Kodos gyventojai nuolat kariavo su kitomis tautomis ir kunigaikšystėmis. Todėl prekyba ir karai buvo pagrindinis turto šaltinis. Jie ne kartą puolė už Uralo buvusias teritorijas. Dėl to 1484-85 m., Kodą valdant Moldanui, Maskvos Didžioji kunigaikštystė surengė baudžiamąją ekspediciją į „Kudą“, o vėliau ją pakartojo 1499 m., vadovaujant Simeonui Kurbskiui. Koda patyrė pralaimėjimą ir ėmė mokėti Maskvai duoklę.

XVI a. viduryje Maskvos kontrolei Vakarų Sibire nusilpus, tuometinis Kodos kunigaikštis Alačas sudarė sąjungą su Sibiro chanu Kučiumu prieš Rusiją. Tačiau Jermako žygio metu Kučiumui pralaimėjus, 1583 m. Kodos kunigaikštis perėjo Rusijos pusėn ir Koda tapo jos vasale, tačiau išlaikė autonomiją. Maža to, ji dar sugebėjo prisijungti ir gretimą Belogoro kunigaikštystę.

Tapus Rusijos vasale, Alačo žmonos Anastasijos iniciatyva Koda priėmė krikščionybę. Vėliau valdė Alačo sūnus Igičėjus, kuriam mirus kunigaikščiu tapo Michailas. Jam būnant mažamečiu, už jį valdė jo motina Ana Purtejeva. Būdama labai energinga moteris, ji bandė suorganizuoti sukilimą prieš Rusiją, vienydama kitus ugrų diduomenės atstovus. Jos bandymas nepasisekė.

Nepaisant bandymų atkurti nepriklausomybę, Kodos kunigaikštystės gyventojai padėjo Rusijai kolonizuojant Sibirą. Rusų ekspedicijose dalyvavo nemažai jų atstovų, kurie steigė naujas gyvenvietes ir kovojo su priešais. Kuomet Rusija Sibire įsitvirtino, pastatydama tvirtoves ir nutiesdama kelius, Kodos kunigaikštystės egzistencija tapo nebepageidaujama. Dėl to 1642 m. kunigaikštis Dmitrijus buvo apkaltintas šovęs į cerkvės kryžių ir patrauktas baudžiamojon atsakomybėn Maskvoje. 1643 m. kunigaikštystė buvo panaikinta ir paversta Rusijos sritimi, o Dmitrijus gavo valdų prie Vyčegdos. Iš jo kilo Rusijos didikų giminė Alačevai, kuri išmirė jau XVII a. pbaigoje.

## Žinomi kunigaikščiai
* Moldanas (apie 1485 m.);
* Alačas (XVI a. pabaiga);
* Igičėjus (iki 1607);
* Michailas (1607-???), Ana Purtejeva (regentė);
* Dmitrijus (???-1643)

## Šaltiniai
Kodos kunigaikštystės istorija (ru.)
Kazymo kunigaikštystė

**Kazymo kunigaikštystė** () – chantų (ostiakų) genčių sąjunga Vakarų Sibire, gyvavusi nuo XV a. vidurio iki XVI a. pabaigos. Jos teritorija driekėsi už Uralo kalnų, Obės žemupyje (dab. Chantų Mansija, Belojarsko rajonas). Tai buvo smulki valstybėlė, kurios gyventojų skaičius neviršijo 1000.

Iš viso kunigaikštystei priklausė 5 įtvirtintos gyvenvietės Kazymo upės slėnyje. Iš vakarų į rytus jos buvo: sostinė Mazan-voš (Мазан-вош, rusų vadinama *Мозянский городок*); Chulor-voš (Хуллор-вош); Kel-čikar (Кель-чикар); Kazym-voš (Казым-вош); Vangr-voš (Вангр-вош). 

Tai buvo viena atokiausių jugrų kunigaikštysčių, įsiterpusi į retai gyvenamas nencų žemes, kurios ribojo ją iš šiaurės, rytų ir pietų. Šiaurės vakaruose kunigaikštystė ribojosi su Obdoro kunigaikštyste, rytuose – su Kodos kunigaikštyste.

## Istorija
Kunigaikštystė ilgai buvo nuošalyje nuo kitų Jugros kunigaikštysčių istorijos, todėl žinoma labai mažai. Greičiausiai Kazymo istorija artimai susijusi su gerokai reikšmingesnės Kodos istorija. Kodos kunigaikštis Moldanas XV a. minimas ir kaip Kazymo kunigaikštis. Kitas minimas Kazymo kunigaikštis yra Peugėjus, kuriam adresuotas 1557 m. laiškas iš Rusijos.

Tik XVI a. pabaigoje, Rusijai nukariavus Sibiro chanatą, Kazymas įtraukiamas į istoriją. 1585 m. vaivadai Ivanui Mansurovui įkūrus Obės miestelį į pietus nuo Kazymo, tuometinis Kazymo kunigaikštis Cyngopas () nuvyko į Maskvą su prašymu neliesti jo žemių, ir pasižadėjo reguliariai mokėti duoklę. 

1593 m. rusai prie pat kunigaikštystės ribos įkūrė naują miestą - Beriozovą ir tais pačiais metais paėmė Kazymą. Tačiau nominaliai kunigaikščiai išlaikė savo dinastiją ir mokėjo duoklę iki pat XVIII a. 1607 m. jie netgi dalyvavo kitų ugrų sukilime prieš rusus ir laikė apgultyje Beriozovą. Tačiau sukilimui nepavykus, kunigaikštis Bogdanas buvo pakartas.

## Žinomi kunigaikščiai
* Moldanas (?) (apie 1485 m.);
* Peugėjus (apie 1557 m.);
* Cyngopas (iki 1593 m.);
* Bogdanas (iki 1607);
* Juvanas;
* Bygdanas;
* Akša;
* Raidukas;
## Šaltiniai
Kazimo kunigaikštystės istorija (ru.)
Obdoro kunigaikštystė

**Obdoro kunigaikštystė**, **Obdorsko kunigaikštystė** (), **Obdorija** – chantų (ostiakų) vadovaujamas gentinis junginys Vakarų Sibire, gyvavusi nuo XV a. vidurio iki XVI a. pabaigos. Jos teritorija driekėsi už Uralo kalnų, Obės žemupyje (dab. Jamalo Nencų autonominė apygarda).

Kunigaikštystė pavadinimą gavo nuo rusiško pagrindinės gyvenvietės Obdorsko (dab. Salechardas, chantų kalba: *Pulnovat-voš*) pavadinimo. Tai buvo šiauriausia chantų kunigaikštystė, kuri šiaurėje ir rytuose ribojosi su retai gyvenamomis nencų žemėmis, o vakaruose siekė Uralą. Pietinės jos kaimynės buvo Kodos kunigaikštystė, Liapino kunigaikštystė (pietvakariuose), Kazymo kunigaikštystė (pietryčiuose).

## Istorija
Pulnovat-voš gyvenvietė buvo viena ankstyviausių Jugroje, užmezgusių prekybinius santykius su Naugardo respublika jau IX a. Ji tapo tarpininke tarp brangius kailiukus pristatančių samojedų ir per Uralo kalnus atvykstančių naugardiečių bei per Karos jūrą atvykstančių pomorų. Todėl, nepaisant atšiauraus klimato, gyvenvietė klestėjo ir stiprino savo hegemoniją mažesnių Obės žemupio gyvenviečių tarpe. Iki XV a. vidurio Polnovat-voš kunigaikščiai kontroliavo žemes iki dab. Beriozovo. 

Po vadovaujant Simeonui Kurbskiui Maskvos surengtos baudžiamosios ekspedicijos į Jugrą 1499 m., Obdorija tapo Maskvos duoklininke, tačiau XVI a. viduryje Maskvos kontrolei Vakarų Sibire nusilpus, kunigaikštystė sudarė sąjungą su Sibiro chanu Kučiumu prieš Rusiją. Gali būti, kad nuo to laiko Obdoro kunigaikščių dinastija gavo tiurkišką pavadinimą Taišinai. 

Jermako žygio metu Kučiumui pralaimėjus ir 1583 m. rusams įsteigus Beriozovo tvirtovę ant kunigaikštystės pietinės ribos, Rusijos grėsmė tapo labai didelė. Po dvejų metų Pulnovat-voš buvo paimtas, ir čia pastatyta rusų Obdorsko tvirtovė, į kurią buvo prisakyta vežti jasaką iš samojedų žemių. Taip vietoj kunigaikštystės įkurtas Obdorsko valsčius.

Po prijungimo kunigaikščiai išlaikė autonomiją Rusijoje ir kunigaikščių dinastiją iki pat XIX a. Rusija suteikė galias kunigaikščiams rinkti duoklę iš nencų. Nepaisant to, Obdoras ne kartą bandė sukilti prieš Rusiją, kunigaikščiai veikė prieš valdžią. Pvz., 1606 m. kartu su kitomis kunigaikštystėmis jie nesėkmingai apgulė Beriozovą; 1663 m. kunigaikštis Jermakas sudarė slaptą sąjungą su totoriais. Jie taip pat skatino nencus puldinėti rusų ostrogus. Obdoro, kaip chantų žemių kultūrinio lyderio reikšmė ypač išaugo po 1743 m. Kodos kunigaikštystės panaikinimo.

XVIII a. Obdoro kunigaikštystės gyventojų tarpe buvo prievarta platinama krikščionybė. XIX a. buvo panaikinta kunigaikščių valdžia, ir kunigaikštystės žemės galutinai tapo Rusijos dalimi.

## Žinomi kunigaikščiai
* Vasilijus Obdorskis (iki 1607 m.)
* Mamrukas (1607-16??);
* Molikas Mamrukovas;
* Jermakas Mamrukovas (??-1663);
* Gyndas Malikovas;
* Taiša;
* Matvėjus Taišinas;
* Jakovas Taišinas;
* Matvėjus Jakovlevičius;
* Ivanas Taišinas;
## Šaltiniai
Obdoro kunigaikštystės istorija (ru.)
Adomas Daugirdas

**Adomas Daugirdas** – jūrininkas, pirmasis „Prezidento Smetonos“ kapitonas, Klaipėdos uosto kapitonas.

## Biografija

Mokėsi Peterburge. 1916 m. baigė Balaklavos povandeninių laivų karo mokyklą. Kaip jūrų leitenantas dalyvavo mokomojo būrio laivo kelionėje aplink pasaulį.

1918 m. grįžo į Lietuvą ir stojo savanoriu į kariuomenę, dalyvavo nepriklausomybės kovose, buvo kariuomenės žvalgas, automobilių bataliono vadas. Išėjęs iš kariuomenės buvo Amerikos lietuvių akcinės bendrovės direktoriumi.

1927 m. tapo naujai įsigyto laivo „Prezidentas Smetona“ kapitonu. Gruodžio mėnesį Daugirdą kapitono pareigose pakeitė Antanas Kaškelis.

1934 m. sausio 24 d. Liudvikui Stulpinui išėjus į pensiją perėmė uosto kapitono pareigas. Šiose pareigose išbuvo iki 1939 m., kai Trečiasis Reichas okupavo Klaipėdą. Daugirdas dalyvavo uosto perdavimo komisijoje.

1935–1936 m. „Jūros“ atsakingasis redaktorius.

Aktyviai dalyvavo buriuotojų veikloje, buvo Klaipėdos jachtklubo valdybos nariu.

1937 metų pradžioje Juozui Jurkūnui pasitraukus iš jūrininkystės inspektoriaus pareigų į jo vietą laikinai paskirtas Daugirdas. Balandžio 16 d. šias pareigas perėmė Teodoras Daukantas 

Antro pasaulinio karo pradžioje Daugirdas su šeima pasitraukė į Vokietiją, vėliau persikėlė į Kanadą. Mirė 1979 metais Kanadoje, palaidotas Čikagoje.

## Šaltiniai

## Literatūra
* Daugirdas Adomas. Mažosios Lietuvos enciklopedija, T. I (A-Kar). V.: Mokslo ir enciklopedijų leidybos institutas, 2000, 275–276 psl.
Mara (upė)

**Mara** – Afrikos upė, tekanti per Keniją bei Tanzaniją. 395 km ilgio upė tekėdama kerta kanopinių gyvūnų migracijos kelią, taip pat Serengečio bei Masai Mara medžioklės rezervatus. Upės baseino plotas – 13 504 km². Maždaug 65 % baseino teritorijos yra Kenijoje, o likę 35 % – Tanzanijoje.

Upės ištakomis laikoma Napujapio pelkė, esanti Kenijos aukštumose. Upė teka savanomis, kuriose gyvena masajų tautos žmonės, ir iki pat Tanzanijos vingiuoja pietvakarių kryptimi. Tekėdama toliau, upė pasiekia visame pasaulyje garsų Masai Mara gamtos rezervatą, kuriame susijungia su keliais nedideliais intakais. Prie Kenijos ir Tanzanijos sienos upė įteka į Serengečio nacionalinį parką. Nuo Serengečio upė pasisuka ir teka į vakarus, kol galiausiai įteka į Viktorijos ežerą.

Upės žemupyje yra gana didelis žmonių bei įvairių galvijų tankis. Apie upę esančiose teritorijose gyvena begemotai, krokodilai, buivolai, zebrai, žirafos, įvairūs galvijai, paukščiai ir daug kitų gyvūnų. Garsiausios bei dažniausiai turistų lankomos upės vietos yra ties Serengečio ir Masai Mara rezervatais.

Upė yra gyvybiškai svarbus rezervate ganomų gyvūnų vandens ir maisto šaltinis. Nors sausuoju metų laiku upė dažnai gali būti negili, po smarkių liūčių ji gali pakilti dvigubai daugiau nei įprastai. Dėl šios priežasties upėje gali susidaryti slenksčiai, dėl kurių gali pritrūkti maisto plėšrūnams, kurie negali kirsti upės. 

## Šaltiniai
Favara

**Favara** () – Italijos miestas Sicilijoje, Agridžento provincijoje. Miestas yra 8 km į rytus nuo Agridžento.

Favaroje išvystytas žemės ūkis, yra sieros kasyklos.

Mieste yra Kiaramončių šeimos pilis, pastatyta 1280 m.
Mandibulės

**Mandibulės** arba **Viršutiniai žandai** () – vabzdžių burnos organų dalis. Jų funkcija yra paprastai sugriebti, susmulkinti vabzdžio maistą, ar apsiginti nuo plėšrūnų. Elniavabalių mandibulės praradusios pirminę paskirtį ir daugiausiai naudojamos poravimosi ritualams (kovai su kitais patinais – konkurentais dėl patelių.

Daugiausia vabzdžių mandibules judina horizontalia kryptimi. Tačiau kai kurių vabzdžių (pvz straubliukų (*Curculionidae*)) jos juda vertikaliai. Kai kurių vabzdžių (pvz blakių) mandibulės yra virtusios į straublelį, kuriuo siurbia augalų sultis, nektarą ar kitų gyvūnų kraują.

Po mandibulėm yra pora maksilių arba apatinių žandų ().
Vėtra (šiuolaikinių šokių studija)

**Vėtra** – šiuolaikinių šokių studija vaikams ir jaunimui nuo 6-erių iki 18-iolikos metų.
Studijos šokėjai – nuolatiniai Kauno miesto renginių dalyviai.

## Pasiekimai
Kolektyvas – tarptautinių konkursų ir festivalių Kaune, Odesoje (Ukraina), Jūrmaloje (Latvija) laureatas. Studija yra paruošusi koncertinę programą, kartu su dainininkėmis Andželika ir Birute Petrikytėmis, dalyvavo koncertuose Sporto halėje, Dainų slėnyje, Žalgirio arenoje ir kitose koncertinėse salėse. „Vėtra“ kasmet dalyvauja respublikiniame šiuolaikinio šokio festivalyje „Norim kilt“, nuolat dalyvauja išraiškos šokio festivalyje „Šokio pasaulis“. Tarptautiniame jaunųjų talentų konkurse „Kaunas Talent“ net trejus metus iš eilės laimėjo II ir I vietas, vyko į tarptautinį šiuolaikinio šokio festivalį „Saules starini“ Latvijoje. Dalyvavo „Talentų ringe“ ir pateko į finalą.

## Nuorodos
* Šiuolaikinių šokių studija „Vėtra" (Facebook)
*Talentų ringas: Šiuolaikinių šokių studija „Vėtra" (Youtube)
Šimtmečio stadionas

**Šimtmečio stadionas** () – stadionas, esantis Urugvajaus sostinėje Montevidėjuje, Parke Batljė kvartale; naudojamas daugiausia futbolo varžyboms. Stadionas pastatytas per devynis mėnesius 1930 m., pavadintas pažymint Urugvajaus konstitucijos šimtmetį.

*Estadio Centenario* sudarytas iš 4 tribūnų: dviejų dalių *Olimpico, Colombes* ir *Amsterdam*. Stadiono pakraštyje yra bokštas, kuriame veikia futbolo muziejus, o virš jo plevėsuoja Urugvajaus vėliava.

## Istorija

1930 m. stadione vyko I pasaulio futbolo čempionato varžybos, tarp jų ir finalas, kuriame Urugvajus 4-2 nugalėjo Argentiną. 1983 m. FIFA paskelbė šį stadioną istoriniu pasaulio futbolo paminklu.

Be pasaulio čempionato, čia dar vyko 1942, 1956, 1967 ir 1995 m. Copa America čempionatai, 1979, 2003 m. Pietų Amerikos U-20 čempionatai. Čia taip pat vyksta įvairūs koncertai, pramoginiai renginiai. *Estadio Centenario* yra Urugvajaus rinktinės namų arena, čia dažnai rungtyniauja „Peñarol“ ir „Nacional Montevideo“ klubai.

## Šaltiniai